open-index/open-wikipedia-markdown huggingface dataset:
In the Flesh (ტურნე)

**In the Flesh** (აგრეთვე ცნობილი როგორც **Animals Tour**) — ინგლისური პროგრესული როკ-ჯგუფ პინკ ფლოიდის 1977 წლის საკონცერტო ტურნე. კონცერტების ეს სერია ჩატარდა ალბომის *Animals* მხარდასაჭერად.

ბევრი მსმენელისათვის იგი ცნობილია  6 ივლისს მონრეალში გამართულ საბოლოო კონცერტზე მომხდარი ინციდენტით. ჯგუფის ლიდერმა, როჯერ უოტერსმა სცენის წინ რიგში მდგომ მსმენელს სახეში შეაფურთხა. მანამდე მთელი ტურნეს მანძილზე იგი ღიზიანდებოდა მსმენელთა ქცევის გამო, ძირითადად იმ მიზეზით, რომ კონცერტების გამართვის ადგილებში მსმენელები ზედმეტად ხმაურობდნენ და მას დაკვრის საშუალებას არ აძლევდნენ. ტურნეს შემდეგ მუსიკოსი გრძნობდა მსმენელისგან გაუცხოებას, რაც აისახა ალბომში The Wall.

## პერსონალი 
*დეივიდ გილმორი - ვოკალი, გიტარა
*როჯერ უოტერსი - ვოკალი, ბას გიტარა
*რიჩარდ რაიტი – კლავიშები, ვოკალი
*ნიკ მეისონი – დასარტყმელი საკრავები
;დამატებითი შემსრულებლები
*სნოუი უაიტი – გიტარები
*დიკ პერი – საქსოფონი, დამატებითი კლავიშებიანი საკრავები

## სიმღერების სია
განყოფილება 1 - *Animals*:
* „Sheep“
* „Pigs on the Wing (Part I)“
* „Dogs“
* „Pigs on the Wing (Part II)“
* „Pigs (Three Different Ones)“

განყოფილება 2 - *Wish You Were Here*:
* „Shine On You Crazy Diamond (Parts I–V)“
* „Welcome to the Machine“
* „Have a Cigar“
* „Wish You Were Here“
* „Shine On You Crazy Diamond (Parts VI–IX)“

;ბისზე

*Money“
*Us and Them“

;მეორე ბისზე

*Careful with That Axe, Eugene“ - შესრულდა მხოლოდ ერთხელ, ოკლენდში (კალიფორნია)
*Drift Away Blues“ - შესრულდა მხოლოდ ერთხელ, მონრეალში (კანადა)

## რესურსები ინტერნეტში 
*Brain Damage.co.uk

## სქოლიო 
კატეგორია:პინკ ფლოიდის საკონცერტო ტურნეები
კატეგორია:1977 წლის საკონცერტო ტურნეები
ლეონ მბა

**ლეონ მბა** (; დ.9 თებერვალი, 1902, ლიბრევილი გაბონი — გ. 27 ნოემბერი, 1967, პარიზი, საფრანგეთი) — გაბონის პოლიტიკური მოღვაწე. გაბონის პრემიერ-მინისტრი 1959-1960 წწ. გაბონის პრეზიდენტი 1961–1967 წწ. მიეკუთვნება ფანგის ეთნიკურ ჯგუფს.

გაბონის დამოუკიდებლობის გამოცხადების შემდეგ გახდა სახელმწიფოს მეთაური. 1964 წელს 2 დღით დაამხეს გაბონში ერთადერთი სახელმწიფო გადატრიალების შედეგად.

გარდაიცვალა 1967 წლის ნოემბერში პარიზში, სიმსივნისაგან. თანამდებობაზე შეცვალა ვიცე-პრეზიდენტმა ომარ ბონგომ.

## რესურსები ინტერნეტში 
* Moïse N’Solé Biteghe, *Echec aux militaires au Gabon en 1964*, Editions Chaka, Collection Afrique contemporaine, 1990 
* Florence Bernault, *Démocraties ambiguës en Afrique centrale : Congo-Brazzaville, Gabon, 1940-1965*, Editions Karthala, 1996 
* Alexander Keese, « L’évolution du leader indigène aux yeux des administrateurs français : Léon M’Ba et le changement des modalités de participation au pouvoir local au Gabon, 1922-1967 » In *Afrique & histoire, 2004, n°2*

კატეგორია:გაბონის პრეზიდენტები
კატეგორია:გაბონელი პოლიტიკოსები
კატეგორია:დაბადებული 9 თებერვალი
კატეგორია:დაბადებული 1902
კატეგორია:გარდაცვლილი 27 ნოემბერი
კატეგორია:გარდაცვლილი 1967
კატეგორია:გადატრიალების შედეგად თანამდებობიდან გადაყენებული ლიდერები
აჰმედ აბდალაჰი

**აჰმედ აბდალაჰი** (; დ. 12 ივნისი, 1919, დომონი, კომორი — გ. 26 ნოემბერი, 1989, მორონი, კომორი) —  კომორის კუნძულების კავშირის პოლიტიკური მოღვაწე.  კომორის პრეზიდენტი 1975 და 1978–1989   წლებში.

დაიბადა 1919 წელს კ. ანჟუანზე. გარდაიცვალა 1989 წელს სახელმწიფო გადატრიალების დროს. 

## რესურსები ინტერნეტში
* აჰმედ აბდალაჰი

კატეგორია:კომორის პრეზიდენტები
კატეგორია:დაბადებული 12 ივნისი
კატეგორია:დაბადებული 1919
კატეგორია:გარდაცვლილი 26 ნოემბერი
კატეგორია:გარდაცვლილი 1989
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
კატეგორია:XX საუკუნეში მოკლული პრეზიდენტები
ღვთაებრივი კომედია

**ღვთაებრივი კომედია** — იტალიელი მწერლის დანტე ალიგიერის პოემა.

## სათაური 
თავას დანტე სიტყვა „კომედიას“ პოემის აღსანიშნავად მხოოლოდ ორჯერ იყენებს — ჯოჯოხეთის XVI და XIX ქებებში. ასევე ცნობილია დანტეს წერილი, რომლითაც იგი ქალაქ ვერონას მმართველს მიმართავს. მასში ვკითხულობთ:

სათაურს „კომედია“ ვხვდებით პოემის პირველსავე ბეჭდურ გამოცემაში, რომელიც 1472 წლით თარიღდება. ამ სიტყვით თავიდანვე მოიხსენიებდნენ ნაწარმოებს კომენტატორები და სავარაუდოდ, თავად დანტეც. 

ეპითეტი „ღვთაებრივი“,პირველად გვხვდება ჯოვანი ბოკაჩოს ბიოგრაფიულ ნარკვევში „დანტეს სახოტბო მცირე ტრაქტატი“. ეპითეტი საბოლოოდ 1555 წელს დამკვიდრდა, როცა გაბრიელე ჯოლიტომ გამოსცა პოემა და პირველად წაუმძღვარა ორსიტყვიანი სათაური: La divina comedia.

## შინაარსი 
ეს არის შუა საუკუნეების თეოლოგიური თვალთახედვით აღქმული სულის სამი მდგომარეობა: ყოფნა, განწმენდა, და განახლება, რომელთაც შეესატყვისება სამი სამყარო: ჯოჯოხეთი, სალხინებელი, და სამოთხე. საინტერესოა, თავად დანტე როგორ განმარტავს კომედიას: „კომედია ერთგვარი სახეობაა პოეტური თხრობისა, რომელიც სხვა დანარჩენთაგან განსხვავებულია. ტრაგედიისგან იგი განხვავდება მასალითაც, სადაც ტრაგედია დასაწყისში გაოცების მომგვრელია და წყნარი, ხოლო დასასრულში მწუხარების მომგვრელი და საშინელი; ხოლო კომედია ძრწოლის მომგვრელი ამბით იწყება და სვებედნიერად თავდება. ტრაგედიას პათეტიკური ტონი აქვს, ხოლო კომედიას — დაბალი და უპრეტენზიო. აქედან ნათელია, თუ რად ეწოდება ამ ქმნილებას კომედია, რადგან თუ ჩვენ თვით მასალას დავაკვირდებით, დასაწყისში იგი საშინელია და ძრწოლის მომგვრელი, სახელდობრ ჯოჯოხეთში, დასასრულში კი საამური, ლხენის მომგვრელი, სახელდობრ სამოთხეში. თუ ტონს, მეტყველებისას დავაკვირდებით, იგი მოკრძალებულია და დაბალი. აქ ნახმარია ენა ხალხური, როგორითაც დედაკაცები ბაზარზე ესიტყვებიან ხოლმე ერთმანეთს“.

„ღვთაებრივი კომედია“ მეტისმეტად სიმეტრიულად არის აგებული. იგი იყოფა 3 ნაწილად, თითოეული ნაწილი 33 სიმღერისგან (ლექსისაგან) შედგება და თითოეული მთავრდება სიტყვით Stelle, იგივე ვარსკვლავები. ამრიგად ვიღებთ 99 ლექსს, რომელნიც შესავალ ლექსთან ერთად ჯამურ 100 ლექსს ქმნის. პოემა დაწერილია სამხაზოვანი ტერცინებით (იგივე სტროფები). რიცხვებისადმი ამდაგვარი მიდრეკილება შესაძლოა დანტეს მიერ მათთვის მისტიკურობის მინიჭებით აიხსნას: რიცხვი 3 ქრისტიანული იდეის – სამების გამოხატულება, 33 იესო ქრისტეს მიწაზე ყოფნის წელთა რაოდენობა და ა.შ.

## რესურსები ინტერნეტში 
* **ღვთაებრივი კომედია** 
* „ღვთაებრივი კომედია“ სალვადორ დალის ილუსტაციები

## სქოლიო 
კატეგორია:იტალიური პოემები
კატეგორია:ეპიკური პოემები
უცხოპლანეტელი

მინი|მარჯვნივ|რუხი ფერის უცხოპლანეტელი, წარმოდგენილი მხატვრის მიერ

**უცხოპლანეტელი** — კულტურული ფენომენი, არამიწიერი ცივილიზაციის წარმომადგენელი. 

ადამიანთა კულტურაში უცხოპლანეტელი ხშირად წარმოდგენილია ჰუმანოიდური ტიპის არსების სახით. ჩამოყალიბდა მისი ერთგვარი სახე, რომელიც ხშირად ასოცირდება მწვანე ან რუხი ფერის ადამიანის მსგავს არსებასთან, რომელსაც არ აქვს თმები, აქვს დიდი თავი, დიდი თვალები და გრძელი ხელები. ხშირად აღწერილია, როგორც არსება გარკვეული სქესობრივი ნიშნების გარეშე.

ადამიანთა წარმოდგენით უცხოპლანეტელები არიან ისეთი ცივილიზაციის წარმომადგენლები, რომელიც ადამიანებს ტექნოლოგიური განვითარების მასშტაბებით წინ უსწრებს. ამ წარმოდგენებით, უცხოპლანეტელები არიან კოსმოსური მოგზაურები ან რომელიმე პლანეტის მაცხოვრებლები, რომლებიც დაფრინავენ კოსმოსური ხომალდით, იტაცებენ ხალხს ან ადამიანებთან კონტაქტში შედიან. არსებობს 4 დონის კონტაქტი. პირველი დონის კონტაქტი — ადამიანები უცხოპლანეტელებს ხედავენ. მეორე დონის კონტაქტი — ადამიანებს აქვთ მტკიცებულება იმისა რომ უცხოპლანეტელი ნახეს. მესამე დონის კონტაქტი-ადამიანები უცხოპლანეტელებთან უსაზღვრო კონტაქტში შედიან. მეოთხე დონის კონტაქტი ყველაზე საშიშია, ამ დროს უცხოპლანეტელები ადამიანებს იტაცებენ.

## რესურსები ინტერნეტში
* უცხოპლანეტელთა სურათები 
* ufocasebook.com 
* ილკი მურის მესამე ტიპის ახლო კონტაქტი 
* ბრიტანული საიტი და ფორუმი უცხოპლანეტელთა შესახებ 

კატეგორია:ბიოლოგიური ჰიპოტეზები
კატეგორია:ინტელექტი
კატეგორია:არამიწიერი სიცოცხლე
კატეგორია:სამეცნიერო ფანტასტიკის თემები
ევერტონი (საფეხბურთო კლუბი)

**ევერტონი** () – ინგლისური საფეხბურთო კლუბი ქალაქ ლივერპულიდან. კლუბი თამაშობს ინგლისური ფეხბურთის უმაღლესი რანგის დივიზიონში პრემიერ ლიგაში, სადაც გატარებული 108 სეზონით ინგლისის რეკორდსმენია.კლუბი დაარსდა 1878 წელს და დაარსებიდან ერთი წლის განმავლობაში სენტ დომინგოს საფეხბურთო კლუბი () ეწოდებოდა. 1892 წლიდან დღემდე კლუბი გუდისონ პარკის სტადიონზე თამაშობს, რომელიც 40 000 გულშემატკივარს იტევს და ერთ-ერთი უდიდესი სტადიონია ინგლისში. „ევერტონი“ ერთ-ერთი ყველაზე ტიტულოვანი გუნდია ინგლისში: ცხრაჯერ ინგლისის ჩემპიონატი მოიგო, ხუთჯერ ქვეყნის თასი და ცხრაჯერ ინგლისის სუპერთასი, საერთაშორისო ასპარეზზე კი თასების მფლობელთა თასის მფლობელია 1985 წელს.

კლუბისთვის განსაკუთრებულ მნიშვნელობას ატარებს მერსისაიდული დერბი თანაქალაქელ ლივერპულთან.

## ტიტულები 
### ინგლისი 
**ინგლისის ჩემპიონატი**
* **ჩემპიონი (9)**: 1890–91, 1914–15, 1927–28, 1931–32, 1938–39, 1962–63, 1969–70, 1984–85, 1986–87
* **ვიცე-ჩემპიონი (7)**: 1889–90, 1894–95, 1901–02, 1904–05, 1908–09, 1911–12, 1985–86
**ინგლისის ასოციაციის თასი**
* **გამარჯვებული (5)**: 1906, 1933, 1966, 1984, 1995
* **ფინალისტი (8)**: 1893, 1897, 1907, 1968, 1985, 1986, 1989, 2009
**ინგლისის ლიგის თასი**
* **ფინალისტი (2)**: 1977, 1984
**ინგლისის სუპერთასი**
* **გამარჯვებული (9)**: 1928, 1932, 1963, 1970, 1984, 1985, 1986, 1987, 1995
* **ფინალისტი (2)**: 1933, 1966

### საერთაშორისო 
**თასების მფლობელთა თასი**
* 20px **გამარჯვებული (1)**: 1985

## შემადგენლობა 
### მიმდინარე შემადგენლობა 
## რესურსები ინტერნეტში 
* ''''''
*  
*  
* ევერტონის სიახლეები - Sky Sports

კატეგორია:ინგლისის საფეხბურთო კლუბები
კატეგორია:ლივერპული
კატეგორია:ევერტონი (საფეხბურთო კლუბი)
კატეგორია:ინგლისის პრემიერლიგის კლუბები
ტომაშ ჰუბშმანი

**ტომაშ ჰუბშმანი** (ჩეხ. Tomáš Hübschman; დ. 4 სექტემბერი, 1981) — ჩეხი ფეხბურთელი, უკრაინული კლუბის, „დონეცკის შახტარის“ და ჩეხეთის ეროვნული ნაკრების მცველი. მას შეუძლია თამაში ცენტრალური მცველის და დაცვითი ნახევარმცველის პოზიციაზე. ცნობილია კარგი ფიზიკური მომზადებით და სისწრაფით.

## რესურსები ინტერნეტში
* 

კატეგორია:დაბადებული 1981
კატეგორია:ჩეხი ფეხბურთელები
კატეგორია:დაბადებული 4 სექტემბერი
კატეგორია:ცოცხალი ადამიანები
ტომაშ შივოკი

**ტომაშ შივოკი** (; დ. 15 სექტემბერი, 1983, პელჰრჟიმოვი, ჩეხეთი) — ჩეხი ფეხბურთელი, თურქული „ბეშიქთაშის“ და ჩეხეთის ეროვნული ნაკრების მცველი. მისი დებიუტი ეროვნულ ნაკრებში შედგა 2005 წლის 3 სექტემბერს. ის არის საყრდენი ნახევარცმველი, მაგრამ თამაში შეუძლია დაცვაშიც.

## რესურსები ინტერნეტში
* Official ტომაშ შივოკის საიტი 
* Tomáš Sivok at official AC Sparta Prague website 

კატეგორია:დაბადებული 1983
კატეგორია:ჩეხი ფეხბურთელები
კატეგორია:სერია A-ს ფეხბურთელები
კატეგორია:ბეშიქთაშის ფეხბურთელები
კატეგორია:დაბადებული 15 სექტემბერი
კატეგორია:ცოცხალი ადამიანები
ანასტეიშა

**ანასტეიშა ლინ ნიუკირკი** ( დ. 17 სექტემბერი, 1968) — ამერიკელი მომღერალი და სიმღერების ავტორი. წარმატება მოიპოვა ევროპაში, ავსტრალიაში, აზიაში, სამხრეთ აფრიკასა და სამხრეთ ამერიკაში, თუმცა მშობლიურ აშშ-ში არც თუ ისე დიდი წარმატება ხვდა წილად. მისი სადებიუტო ალბომი „Not That Kind“ გამოვიდა 2000 წელს და აშშ-სა და კანადის გარდა გაიყიდა ევროპაში, ავსტრალიასა და ახალ ზელანდიაში. ამასთანავე ალბომი დადებითად შეაფასეს მაიკლ ჯექსონმა და ელტონ ჯონმა. 2000 წელს მიენიჭა ჯილდო „საუკეთესო გაყიდვების საერთაშორისო ხელოვანი“. ანასტეიშას მომდევნო ორი ალბომი ასევე წარმატებით გაიყიდა ევროპასა და მთელ ოკეანეთში. იგი ცნობილია მეტსახელით „პატარა ლედი დიდი ხმით“, აგრეთვე თავისი მძლავრი ხმითა და პატარა სიმაღლით (157 სმ). ანასტეიშამ მთელი მსოფლიოს მასშტაბით გაყიდა 25 მილიონი ალბომი, სინგლი და ვიდეო.

ანასტეიშა ლინ ნიუკირკი დაიბადა ილინოისის შტატის ქალაქ ჩიკაგოში, მამამისის, გერმანელი წარმოშობის რობერტ ნიუკირკისა და დედამისის, დიანა ჰარლის ოჯახში. პატარა ასაკში ოჯახთან ერთად საცხოვრებლად ქალაქ ნიუ-იორკში გადავიდა. მოგვიანებით მანჰეტენში ჩააბარა ბავშვთა სპეციალურ სკოლაში. 13 წლის ასაკში აღმოუჩნდა კრონის ავადმყოფობა. გარკვეული პერიოდი „მიჯაჭვული“ იყო ინვალიდის სავარძელს, თუმცა შემდეგ ცეკვით დაინტერესდა.

2003 წლის იანვარში ანასტეიშას დაუსვეს დიაგნოზი მკერდის კიბო. იმთავითვე დაიწყო რადიოთერაპია და წარმატებით ჩაიარა ოპერაციამაც. მოგვიანებით მომღერალმა შექმნა ფონდი „ანასტეიშა“. 2008 წელს დაუსვეს დიაგნოზი სუპრავენტრიკულარული ტაქიკარდია.

2007 წელს იქორწინა პირად მცველზე უეინ ნიუტონზე, თუმცა 2010 წელს წყვილი განქორწინდა. ანასტეიშას ზურგზე რამდენიმე ტატუ აქვს. ყველაფერთან ერთად იგი ფილანთროპიცაა.

2010 წელს გამოუშვა ალბომი *Heavy Rotation*. 2012 წელს — ალბომი  ''It's a Man's World*, ცნობილი ჰიტების საკუთარი ვერსიებით. *Resurrection*, მეექვსე სტუდიური ალბომი, 2014 წელს გამოსცა.

## დისკოგრაფია
* *Not That Kind* (2000)
* *Freak of Nature* (2001)
* *Anastacia* (2004)
* *Heavy Rotation* (2008)
* *It's a Man's World* (2012)
* *Resurrection* (2014)
* *Evolution'' (2017)

## რესურსები ინტერნეტში
* 
* ანასტეიშა YouTube-ზე
* 

## სქოლიო
კატეგორია:XXI საუკუნის ამერიკელი ქალი მომღერლები
კატეგორია:დაბადებული 1968
კატეგორია:დაბადებული 17 სექტემბერი
კატეგორია:XX საუკუნის ამერიკელი ქალი მომღერლები
კატეგორია:საცეკვაო პოპის მუსიკოსები
კატეგორია:მსოფლიო მუსიკის ჯილდოს გამარჯვებულები
კატეგორია:ამერიკელი მეცო-სოპრანოები
კატეგორია:Sony BMG-ის შემსრულებლები
კატეგორია:Sony/ATV Music Publishing-ის შემსრულებლები
კატეგორია:Mercury Records-ის შემსრულებლები
კატეგორია:ირლანდიელი ამერიკელები
კატეგორია:გერმანელი ამერიკელები
კატეგორია:მკერდის კიბოსგან გადარჩენილები
კატეგორია:ამერიკელი ქალი როკ-მომღერლები
კატეგორია:ამერიკელი მომღერლები და სიმღერების ავტორები
კატეგორია:ამერიკელი ქალი პოპ-მომღერლები
კატეგორია:ამერიკელი დენს-მუსიკოსები
კატეგორია:ცოცხალი ადამიანები
ფედერიკო ფრანკო

**ლუის ფედერიკო ფრანკო გომესი** (; დ. 23 ივლისი, 1963, ასუნსიონი, პარაგვაი) — პარაგვაელი პოლიტიკოსი. ქვეყნის მოქმედი პრეზიდენტი 2012 წლის 22 ივნისიდან 2013 წლის 15 აგვისტომდე. ჭეშმარიტად რადიკალური ლიბერალური პარტიის წევრი. 2008 წლიდან ფერნანდო ლუგოს მთავრობის ვიცე-პრეზიდენტია. ხოლო 2012 წლის 22 ივნისიდან, მისი იმპიჩმენტის შემდეგ ასრულებს ქვეყნის მეთაურის მოვალეობას ლუგოს საპრეზიდენტო ვადის გასვლამდე, 2013 წლის 15 აგვისტომდე. 

## რესურსები ინტერნეტში 
* ვინ არის პარაგვაის ახალი პრეზიდენტი ფედერიკო ფრანკო? 

კატეგორია:პარაგვაის პრეზიდენტები
კატეგორია:დაბადებული 1963
კატეგორია:ცოცხალი ადამიანები
ევლალე II (კათოლიკოსი)

**ევლალე** — ქართლის კათოლიკოსი VII საუკუნის II ნახევარში, დაახლოებით 664-668 წლებში. მოხსენიებულია „მოქცევაჲ ქართლისაჲს“ ქრონიკაში.

## იხილეთ აგრეთვე 
* საქართველოს მართლმადიდებელი ეკლესიის მეთაურები

## ლიტერატურა 
* 

კატეგორია:ქართლის კათოლიკოსები
ზლინის მხარე

**ზლინის მხარე** () — ჩეხეთის ადმინისტრაციული ერთეული. მდებარეობს ჩეხეთის ისტორიული მხარის მორავიის ცენტრალურ-აღმოსავლეთ ნაწილში. მისი დედაქალაქია ზლინი.

## რაიონები 
მინი|მარცხნივ|250 პქ|ზლინის რაიონები

ტრადიციულად ზლინის რეგიონი იყოფა ოთხ რაიონად (), რომლებიც ჯერ კიდევ არსებობენ, როგორც რეგიონული დანაყოფები. ხელისუფლებამ ახალი დაყოფის შემდეგ მუნიციპალიტეტების სტატუსი მიანიჭა და ადგილობრივი მმართველობა დააწესა.

*კრომერჟიჟი
*უჰერსკე-ჰრადიშე
*ვსეტინი
*ზლინი

## ქალაქები 
ზლინის რეგიონის ქალაქები 5 000-ზე მეტი მცხოვრებით (2003 წლის 1 მარტის მონაცემებით).

* ზლინი
* ბრუმოვ-ბილნიცე
* ბისტრჟიცე-პოდ-ჰოსტინემი
* ხროპინე
* ჰოლეშოვი
* ჰულინი
* კრომერჟიჟი
* კუნოვიცე
* ლუჰაჩოვიცე
* ნაპაიედლა
* ოტროკოვიცე
* როჟნოვ-პოდ-რადჰოშტემი
* სლავიჩინი
* სტარე-მესტო
* უჰერსკე-ჰრადიშტე
* უჰერსკი-ბროდი
* ვალაშსკე-კლობოუკი
* ვალაშსკე-მეზირჟიჩი
* ვსეტინი

## რესურსები ინტერნეტში 
* ზლინის მხარის ოფიციალური საიტი  
* ზლინის მხარის ოფიციალური საიტი 
* ზლინის მხარის სტატისტიკა

## სქოლიო
კატეგორია:ჩეხეთის მხარეები
კამპორა-სან-ჯოვანი

**კამპორა-სან-ჯოვანი** () — სასოფლო დასახლება იტალიაში, კალაბრიის რეგიონში, კოზენცის პროვინციის ამანტეის კომუნაში. მდებარეობს კატანძაროს პროვინციის საზღვრის სიახლოვეს.

## გეოგრაფია
კამპორა-სან-ჯოვანი ტირენიის ზღვის სანაპიროს გადაჰყურებს. 1950-იანი წლებიდან, სოფელი გაიზარდა და გაფართოვდა. გაშენებულია პლაჟის თავზე აღმართულ პატარა, ბრტყელ პლატოზე. რეგიონს გარს არტყავს ვენახებითა და ზეთისხილის პლანტაციებით დაფარული ბორცვები. ეს ბორცვები სოფლისკენ თანდათან ეშვება და მიმზიდველ ხედს ქმნის: მარცხნივ მოჩანს ლამეცია-ტერმეს უბე, მარჯვნივ, ჰორიზონტზე კი მზიან ამინდში ვულკანი სტრომბოლი.

სოფლის ნავსადგურიდან ადვილად მისაღწევია ლიპარის კუნძულები.

## ეკონომიკა და ტრანსპორტი
კამპორა-სან-ჯოვანის ეკონომიკა სოფლის მეურნეობასა და ტურიზმს ეფუძნება. 1950-იანი წლებიდან საკმაოდ განვითარდა წითელი ხახვის მოყვანა, რომელიც დღეს როგორც საშინაო, ისე საგარეო ბაზრებზე გადის. ბოლო 20 წლის მანძილზე, ამ პროდუქტის ექსპორტმა მნიშვნელოვნდა შეუწყო ხელი სოფლის ეკონომიკის წინსვლას.

სოფელი ამავე დროს საზღვაო კურორტს წარმოადგენს. 2003 წელს აქ ნავსადგური აშენდა, რამაც გააადვილა ლიპარის კუნძულებამდე მისვლა. ეს ნავსადგური ტურისტული ინფრასტრუქტურის ღერძია.

## ღირსშესანიშნაობები
სოფლის ერთადერთი გამორჩეული ნაგებობაა XIV საუკუნის კოშკი. მისი ზედა ნაწილი ბრჯენებითაა დეკორირებული.

სოფლის მფარველად ითვლება ფრანცისკ პაოლიელი, რომლის დღესასწაულიც 1—3 სექტემბერს აღინიშნება, რაც ახლომდებარე სოფლებიდან პილიგრიმებს იზიდავს. ამ დროს იმართება მსვლელობა, რა დროსაც მორწმუნეები ქუჩებში წმინდანის ქანდაკებას მხრებზემოკიდებულს დააბრძანებენ.

## გალერეა

ფაილი:Campora San Giovanni 2012 - Vulcano Stromboli Panorama Mare.jpg |ვულკან სტრომბოლის ხედი
ფაილი:Campora San Giovanni 09 - Panarama Barrio Stritture.jpg|კამპორა-სან-ჯოვანის ხედი
ფაილი:Campora San Giovanni 09 Panorama Sunrise.jpg |სოფლის ხედი
ფაილი:Campora San Giovanni 09 Panarama Inicio Verano Tarde.jpg |სოფელი ზაფხულში
ფაილი:Campora San Giovanni 2009 - Corso Italia.jpg |სოფლის ერთ-ერთი ქუჩა
ფაილი:Campora San Giovanni 2010 - Inaugurazione Nuova Chiesa San Pietro Apostolo.jpg|წმინდა პეტრე მოციქულის ახალი ეკლესიის კურთხევა, 12 ივნისი, 2010 წ.

## იხილეთ აგრეთვე
*იტალიის ქალაქების სია მოსახლეობის მიხედვით

## რესურსები ინტერნეტში
*Proloco Campora San Giovanni 

კატეგორია:იტალიის ქალაქები
დანიელ კოლარჟი

**დანიელ კოლარჟი** (ჩეხ. Daniel Kolář; დ. 27 ოქტომბერი, 1985 პრაღა, ჩეხეთი) — ჩეხი ფეხბურთელი, „ვიქტორია პლზენის“ და ჩეხეთის ეროვნული ნაკრების ნახევარმცველი.

2006 წელს მოიგო ჩეხეთის წლის საუკეთესო ტალანტის ჯილდო. 2010 წელს „ვიქტორია პლზენთან“ ერთად მოიგო ჩეხეთის თასი.

## რესურსები ინტერნეტში
* Profile at the iDNES.cz
* Sparta profile 

## სქოლიო
კატეგორია:დაბადებული 1985
კატეგორია:ჩეხი ფეხბურთელები
კატეგორია:სლოვაცკოს ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 27 ოქტომბერი
კატეგორია:ცოცხალი ადამიანები
ჰარლინგი

**ჰარლინგი** () — გელური წარმოშობის თამაში, რომელსაც მართავს გელური ათლეტიკის ასოციაცია. თამაშის წარმოშობა პირველყოფილი საზოგადოებიდან დაიწყო, მას სულ მცირე 3000 წელია თამაშობენ და ითვლება მინდვრის თამაშებს შორის უსწრაფესად. როგორც ირლანდიის ადგილობრივ თამაშს, ჰარლინგს ბევრი საერთო აქვს გელურ ფეხბურთთან, მათ შორის: მოედანი, მოთამაშეთა რაოდენობა და ტერმინოლოგია. ის მსგავსია კამოგისა, რომელსაც ქალები თამაშობენ. იგი მიმდინარეობს იგივე ფუძიდან, საიდანაც შინტი, რომელსაც ძირითადად შოტლანდიაში თამაშობენ.

ჰარლინგის მოთამაშეების მიზანია გამოიყენონ ხის ჯოხი, რომელსაც ეწოდება ჰარლი (ირლ. camán), რათა დაარტყან პატარა ბურთს, შლიტერს. თუ ბურთი გაივლის ჰორიზონტალურ ძელს ზევით, რომელიც მიწიდან 2.5 მეტრის სიმაღლეზეა, გუნდი იღებს 1 ქულას, ხოლო თუ ბურთი გავა ძელს ქვევით, ბადეში, მაშინ ითვლება გოლი, რომელიც 3 ქულის ექვივალენტურია. შლიტერის ხელით ტარება ნებადართულია არაუმეტეს ოთხი ნაბიჯისა, ამის შემდეგ მოთამაშემ ის ან უნდა დაარტყას ხელით, ან ჰარლის მეშვეობით დააგდოს მიწაზე და კვლავ დაიბრუნოს ხელში.

ჰარლინგს თამაშობენ მთელ მსოფლიოში, განსაკუთრებით პოპულარულია ირლანდიური დიასპორის წევრებს შორის გაერთიანებულ სამეფოში, ჩრდილოეთ ამერიკაში, ევროპაში, ავსტრალიაში, ახალ ზელანდიასა და არგენტინაში.

## რესურსები ინტერნეტში 
* თამაშის წესები 
* გელური ათლეტიკის ასოციაცია
* ჰარლინგი ავსტრალიასა და ახალ ზელანდიაში 

კატეგორია:გუნდური თამაშები
კატეგორია:გელური თამაშები
კორომოტოს ღვთისმშობელი

მინი|250პქ|კორომოტოს ღვთისმშობლის ხატი
[მინი|250პქ|კორომოტოს ღვთისმშობლის ქანდაკება [გუანარეში]]
**კორომოტოს ღვთისმშობელი** () — ღვთისმშობლის ცნობილი კათოლიკური ხატი. 1942 წელს გამოცხადდა ვენესუელის მფარველად. 

როდესაც 1591 წელს პორტუგესის შტატის დედაქალაქი გუანარე დაარსდა, რეგიონში მცხოვრები ადგილობრივი ინდიელები — კოსპესები ჩრდილოეთით, ჯუნგლებში გაიქცენენ. ამავე დროს კათოლიკურმა ეკლესეიამ მათი ქრისტიანობაზე მოქცევა დაიწყო, რასაც წინააღმდეგობა მოჰყვა. არსებობს გადმოცემა, რომ ადგილობრივ ტომთა ბელადს ღვთისმშობელი ორჯერ გამოეცხადა, პირველად 1651 წელს, მდინარის ხეობაში და მოუწოდა მონათლულიყო, მეორედ კი 1652 წლის 8 სექტემბერს მის ქოხში, როდესაც ის კვლავ უარს ამბობდა მონათვლაზე. მან ღვთისმშობლის აჩრდილის შეპყრობა სცადა, თუმცა ის გაუჩინარდა და იმ ადგილას პატარა ნახატი დატოვა.
 
1942 წლის 1 მაისს, ვენესუელის ეპარქიამ ხატი ქვეყნის მფარველად გამოაცხადა, რაც 1944 წლის 7 ოქტომბერს რომის პაპმა პიუს XII-მ დაადასტურა. შემდეგში, გუანარეში ვიზიტისას პაპმა იოანე პავლე II-მ ხატის სამლოცველო გვირგვინით შეამკო, პაპმა ბენედიქტე XVI-მ კი კორომოტოს ღვთისმშობლის სალოცავი მცირე ბაზილიკის რანგში აიყვანა.

## რესურსები ინტერნეტში
*კორომოტოს ღვთისმშობლის ოფიციალური ვებ-გვერდი 
*VENEZUELA VIRTUAL mipunto.com 
*Venezuela Tuya

## სქოლიო
კატეგორია:ღვთისმშობლის ხატები
ალპური გარეთხა

**ალპური გარეთხა** () — წყვილჩლიქოსანი ცხოველი ჯიხვისებრთა ოჯახისა. გვხვდება ალპებში. საშუალოდ სხეულის სიგრძეა 150 სმ, დედალი საშუალოდ იწონის 40 კგ-ს, ხოლო მამალი 100 კგ-მდე აღწევს. ვაცებს აქვთ წინ წამოჭრილი 1 მეტრის სიგრძის რქები, ხოლო მდედრებს მოკლე რქები აქვთ. ზაფხულში ვაცის შეფერილობა მოყავისფროა, ხოლო მდედრისა — ოქროსფერი ან მოწითალო. ზამთრის პერიოდში ორივე სქესის წარმომადგენლის შეფერილობა მონაცისფროა. 

გავრცელებულია ალპებში ტყისა და ყინულის საზღვარს შორის. ადის ზღვის დონიდან 3500 მ-მდე. ზამთარში ჩვეულებრივ, შედარებით დაბლა ჩამოდიან, ღამეს მაღლა მთებში ატარებენ. ალპური თხის ტიპური ჯოგი შედგება 10 ან 20 სულისაგან. 1922 წელს იტალიაში შეიქმნა გრან-პარადიზოს ეროვნული პარკი, რომელიც ახდენს ალპური თხის დაცვას. 

XIX საუკუნეში უწესრიგო ნადირობის შედეგად ალპური გარეთხა მხოლოდ გრან-პარადიზოს რაიონში შემორჩა. იმ დროისთვის დაახლოებით 60-მდე სახეობა გადარჩა. ალპური გარეთხა ინტენსიური სპორტული ნადირობის ობიექტი იყო; მისგან სხვადასხვა სახის თილისმებს ამზადებდნენ. ამჟამად ალპური გარეთხა გვხვდება იტალიაში, საფრანგეთში, გერმანიაში, შვეიცარიაში, ავსტრიასა და სლოვენიაში.

## იხილეთ აგრეთვე 
* გრან-პარადიზოს ეროვნული პარკი

## რესურსები ინტერნეტში 
* ალპური გარეთხა  
* ალპური გარეთხა 
* ალპური გარეთხა  

## სქოლიო 
კატეგორია:მთის თხები
კატეგორია:ევროპის ძუძუმწოვრები
მეგრული ვიკიპედია

**მეგრული ვიკიპედია** () — ვიკიპედიის მეგრულენოვანი ვერსია, რომელსაც ფონდი „ვიკიმედია“ მართავს. საცდელი პროექტი 2008 წლის იანვარში შეიქმნა, ოფიციალურად კი 2011 წლის 12 ივლისს გაეშვა და რიგით 283-ე ვიკიპედია იყო. იმ დროისთვის, სტატიების რაოდენობა მეგრულ ვიკიპედიაში 330-ს აღწევდა, 2012 წლის იანვარში კი რაოდენობამ 1800-ს გადააჭარბა. 2012 წლის ივნისის მდგომარეობით მეგრულ ვიკიპედიაში 2600-მდე სტატია იყო, 2012 წლის ოქტომბერში კი სტატიების რაოდენობამ 3 555-ს გადააჭარბა. 2013 წლის იანვრის მდგომარეობით მოიცავდა 4000-ზე მეტ სტატიას. 2015 წლის აპრილის მდგომარეობით სტატიების რაოდენობამ გადააჭარბა 5 000-ს, 2016 წლის აპრილის მდგომარეობით 6 000-ს, 2016 წლის 31 ივლისის კი — 7 000-ს.  წლის  ს მდგომარეობით სტატიების რაოდენობა -ია.

მეგრული ვიკიპედიის შექმნის იდეა ქართული ვიკიპედიის რედაქტორთა ერთ ნაწილში გაჩნდა, თუმცა პროექტის გაშვების მომენტში ისინი უკვე აღარ ეთანხმებოდნენ პროექტის იდეას და მასთან ყველანაირი კავშირი გაწყვიტეს. ამჟამად, მეგრულ ვიკიპედიაში რამდენიმე აქტიური მომხმარებელი მუშაობს. ამჟამად პროექტს ჰყავს ერთი მუდმივი და ერთი დროებითი ადმინისტრატორი.

## რესურსები ინტერნეტში
*მეგრული ვიკიპედიის მთავარი გვერდი

კატეგორია:ვიკიპედიები ენების მიხედვით
ჯოზეფ ჯენკინს რობერტსი

**ჯოზეფ ჯენკინს რობერტსი** (დ. 5 მარტი, 1809, ნორფოლკი, აშშ — გ. 24 თებერვალი, 1876, მონროვია, ლიბერია) — ლიბერიის პოლიტიკური მოღვაწე, ქვეყნის პირველი (1848–1856 წწ. და მეშვიდე (1872–1876 წწ.) პრეზიდენტი.

დაიბადა ვირჯინიაში, აშშ. 1829 წელს მისი ოჯახი გადასახლდა ლიბერიაში, მონროვიაში გახსნეს მაღაზია. მისი უშუალო მონაწილეობით 1847 წელს ლიბერიამ გამოაცხადა დამოუკიდებლობა. 1848 წელს კი აირჩიეს ქვეყნის პირველ პრეზიდენტად. 1856 წელს გადადგა თანამდებობიდან, მაგრამ 1871 წლის სამხედრო გადატრიალების შემდეგ მონაწილეობა მიიღო საპრეზიდენტო არჩევნებში და გაიმარჯვა კიდეც. ქვეყნის სათავეში დარჩა 1876 წლამდე, თუმცა ავადმყოფობის გამო შრომისუუნარო იყო 1875 წლიდან. 1876 წელს მანდატის ამოწურვიდან ერთ თვეში გარდაიცვალა.

ლიბერიის მთავარ აეროპორტს მისი პატივისცემის ნიშნად ეწოდება რობერტს-ფილდი.

## იხილეთ აგრეთვე 
* ლიბერიის პრეზიდენტი

## რესურსები ინტერნეტში 
* 

კატეგორია:ლიბერიის პრეზიდენტები
კატეგორია:დაბადებული 5 მარტი
კატეგორია:დაბადებული 1809
კატეგორია:გარდაცვლილი 24 თებერვალი
კატეგორია:გარდაცვლილი 1876
ტომაშ ნეციდი

**ტომაშ ნეციდი** (ჩეხ. Tomáš Necid; დ. 13 აგვისტო, 1989, პრაღა, ჩეხეთი) — ჩეხი ფეხბურთელი, რუსეთის პრემიერ ლიგის კლუბ მოსკოვის „ცსკას“ და ჩეხეთის ეროვნული ნაკრების თავდამსხმელი

კარიერა დაიწყო პრაღის „სლავიაში“ 2006 წელს, როდესაც ის იყო 17 წლის. ერთი თვის შემდეგ, მან გაიტანა პირველი გოლი. 2007-2008 წლებში შედგა მისი დებიუტი ჩემპიონთა ლიგაზე, მაგრამ სეზონის მეორე ნახევარში გაანათხოვრეს „იაბლონეცში“.

2008 წელს მოიგო ჩეხეთის წლის საუკეთესო ფეხბურთელის ჯილდო.

2009 წელს გადავიდა მოსკოვის „ცსკაში“. მისი დებიუტი ახალი კლუბის შემადგენლობაში შედგა იმავე წლის 7 მარტს, რუსეთის სუპერთასზე, სადაც ის შეცვლაზე შემოიყვანეს 78-ე წუთზე და დამატებითი დროის 113-ე წუთზე გაიტანა პირველი გოლი.

## რესურსები ინტერნეტში
* iDNES.cz profile 
* Player statistics

## სქოლიო
კატეგორია:დაბადებული 1989
კატეგორია:ჩეხი ფეხბურთელები
კატეგორია:მოსკოვის ცსკა-ს ფეხბურთელები
კატეგორია:პრაღის სლავიას ფეხბურთელები
კატეგორია:დაბადებული 13 აგვისტო
კატეგორია:ცოცხალი ადამიანები
მთავარი პროფესიონალური სპორტული ლიგები

მთავარი პროფესიონალური სპორტული ლიგები (), ან უბრალოდ მთავარი ლიგები ()  — აშშ-ის და კანადის მნიშვნელოვანი სპორტული ლიგები, რომელიც გადანაწილებულია ამ ორ ქვეყანაში. ასევე ინდივიდუალური სპორტი, როგორც გოლფი, ჩოგბურთი და ავტორბოლა არის ასევე ძალიან პოპულარული, თუმცა ***დიდ ოთხეულში*** იგულისხმება გუნდური სპორტული ლიგები.

ტერმინი  „მთავარი ლიგა“ პირველად გამოყენებული იქნა 1921 წელს მთავარი ბეისბოლის ლიგის (MLB) დაფუძნებისას, რომელიც აშშ-ის ბეისბოლის გუნდების პროფესიონალურობის უმაღლეს დონეს მიუთითებდა. დღეს ჩრდილოეთი ამერიკის მთავარი სპორტული ლიგებია: მთავარი ბეისბოლის ლიგა (MLB), ნაციონალური საკალათბურთო ასოციაცია (NBA), ნაციონალური საფეხბურთო ლიგა (ნაგულისხმებია ამერიკული ფეხბურთი) (NFL) და ნაციონალური ჰოკეის ლიგა (NHL). ასევე აღსანიშნავია ამ ორ ქვეყანაში განვითარებული სხვა ლიგები: კანადის საფეხბურთო ლიგა (CFL), მთავარი ფეხბურთის ლიგა (MLS), არენის საფეხბურთო ლიგა და ქალთა საკალათბურთო ასოციაცია.

პირველ ოთხ ლიგა ასევე ცნობილია როგორც ***დიდი ოთხეული***. ყოველი მათგანი არის უმდიდრესი პროფესიონალური კლუბი იმ სპორტის სახეობაში მსოფლიოს მასშტაბით. მოთამაშეები ასევე სხვა ქვეყნებიდან სიამოვნებით უერთდებიან ამ ლიგას, მათი პოპულარუბოს და მაღალ ანაზღაურების გამო. მხოლოდ NFL ჰყავს 32 გუნდი, დანარჩენ სამ ლიგას კი მხოლოდ 30 გუნდი ჰყავს ლიგაში. ლიგების გუნდები განლაგებულია აშშ-ის დიდი მოსახლეობის მქონე ქალაქებში.

ბეისბოლის, ფეხბურთის (ამერიკული ფეხბურთი) და ჰოკეის პროფესიონალური ლიგები 100 წელიწადზე მეტს ითვლიან. ნაციონალური ასოციაცია, ოჰაიოს ლიგა და ნაციონალური ჰოკეის ლიგა დღეს ცნობილია როგორც MLB, NFL და NHL. ხოლო კალათბურთის ლიგა კი ახალი გზით განვითარებული სახელწოდებითაა, რომელიც 1949 წელს ჩამოყალიბდა NBA. ასევე ფეხბურთი აშშ-ში 1966 წლიდან მოდის, თუმცა ლიგის ახალი ფორმატი 1993 წლიდან წამოიწყო და შესაბამისად უკვე MLS ნელ-ნელა უფრო პოპულარული ხდება.

## რესურსები ინტერნეტში 
* ჩრდილოეთი ამერიკის პრო სპორტული გუნდები - ყველა ლიგის სია, რომელიც განლაგებულია კანადასა და აშშ-ში.
* USA Today სახელფასო ბაზა - ყოველი ლიგის სახელფასო მაჩვენებლები, MLB, NFL, NBA, NHL და MLS.

კატეგორია:ჩრდილოეთ ამერიკის კულტურა
კატეგორია:სპორტული ლიგები კანადაში
კატეგორია:სპორტული ლიგები ჩრდილოეთ ამერიკაში
ვირასამი რინგადუ

**ვირასამი რინგადუ** (; დ. 20 ოქტომბერი, 1920 — გ. 9 სექტემბერი, 2000)  —  მავრიკის პოლიტიკური მოღვაწე. ქვეყნის გუბერნატორი 1986-1992  წლებში და პირველი პრეზიდენტი 1992 წელს სამი თვის განმავლობაში. წარმოშობით ტამილია, ხოლო რელიგიით ინდუისტი. 

## რესურსები ინტერნეტში
* Sir Veerasamy Ringadoo 

კატეგორია:მავრიკის პრეზიდენტები
კატეგორია:დაბადებული 20 ოქტომბერი
კატეგორია:დაბადებული 1920
კატეგორია:გარდაცვლილი 9 სექტემბერი
კატეგორია:გარდაცვლილი 2000
მარეკ სუხი

**მარეკ სუხი** (ჩეხ. Marek Suchý; დ. 29 მარტი, 1988) — ჩეხი ფეხბურთელი, შვეიცარიის სუპერლიგის კლუბ „ბაზელის“ და ჩეხეთის ეროვნული ნაკრების ცენტრალური მცველი.

სუხი 2005 წლიდან გამოდიოდა პრაღის „სლავიაში“. 2008 წელს მას ჰქონდა „რეინჯერსში“, ასევე რამდენიმე ინგლისურ, ფრანგულ და გერმანულ კლუბში გადასვლის შესაძლებლობა, მაგრამ „სლავიაში“ დარჩენა ამჯობინა. 2009 წლის 24 ნოემბერს იჯარით გადავიდა „მოსკოვის სპარტაკში“, ერთი წლის შემდეგ კი კლუბმა გამოისყიდა 3,5 მილიონი ევროს სანაცვლოდ.

## ტიტულები
### საკლუბო
;სლავია პრაღა 
* ჩეხეთის ჩემპიონატი: 2007–08, 2008–09

;ბაზელი
* შვეიცარიის სუპერლიგა: 2013–14, 2014–15, 2015–16, 2016–17
* შვეიცარიის თასი გამარჯვებული: 2016–17
* შვეიცარიის თასი მეორე ადგილი: 2013–14, 014–15

## რესურსები ინტერნეტში
* მარეკ სუხი  — FAČR
* პროფილი ბაზელის საიტზე
* შვეიცარიის სუპერლიგის პროფილი 

## სქოლიო
კატეგორია:დაბადებული 29 მარტი
კატეგორია:დაბადებული 1988
კატეგორია:ჩეხი ფეხბურთელები
კატეგორია:ჩეხეთის ნაკრების ფეხბურთელები
კატეგორია:პრაღის სლავიას ფეხბურთელები
კატეგორია:ჩეხეთის საფეხბურთო ჩემპიონატის ფეხბურთელები
კატეგორია:მოსკოვის სპარტაკის ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:შვეიცარიის სუპერლიგის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ფილიბერ ცირანანა

**ფილიბერ ცირანანა** (დ. 18 ოქტომბერი, 1912, ამბარიკორანო, მადაგასკარი — გ. 16 აპრილი, 1978, ანტანანარივუ, მადაგასკარი) — მადაგასკარის პოლიტიკური მოღვაწე. ქვეყნის 1-ლი პრეზიდენტი 1959–1972  წლებში.

მისი მმართველობა ხასიათდებოდა ავტორიტარიზმის ნიშნებით, თვითონ საკუთარ მმართველობას უწოდებდა „მალაგასიურ სოციალიზმს“. 1972 წელს მოსახლეობის საპროტესტო მღელვარების შედეგად გადადგა თანამდებობიდან.

## რესურსები ინტერნეტში 
* ფილიბერ ცირანანა

კატეგორია:მადაგასკარელები
კატეგორია:მადაგასკარის პრეზიდენტები
კატეგორია:დაბადებული 18 ოქტომბერი
კატეგორია:დაბადებული 1912
კატეგორია:გარდაცვლილი  16 აპრილი
კატეგორია:გარდაცვლილი 1978
კატეგორია:მადაგასკარის პრემიერ-მინისტრები
ამანი დიორი

**ამანი დიორი** (დ. 6 ივნისი, 1916, სუდური, ნიგერი — გ. 23 აპრილი, 1989, რაბატი, მაროკო)  — ნიგერელი პოლიტიკოსი. ქვეყნის პრემიერ-მინისტრი 1958–1960  წლებში და პირველი პრეზიდენტი 1960–1974  წლებში.

სამჯერ  1960, 1965 და 1970 წლებში, იქნა არჩეული პრეზიდენტის თანამდებობაზე. 1974 წელს სამხედრო გადატრიალების შედეგად დაამხეს და 6 წლით ციხეში ჩასვეს. 1980 წელს შინაპატიმრობა მიუსაჯეს, 1987 წელს გაემგზავრა მაროკოში, სადაც 1989 წელს გარდაიცვალა.  

## რესურსები ინტერნეტში
* ამანი დიორი

კატეგორია:ნიგერის პრეზიდენტები
კატეგორია:დაბადებული 6 ივნისი
კატეგორია:დაბადებული 1916
კატეგორია:გარდაცვლილი 23 აპრილი
კატეგორია:გარდაცვლილი 1989
კატეგორია:ნიგერის პრემიერ-მინისტრები
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ნნამდი აზიკივე

**ნნამდი აზიკივე** (დ. 16 ნოემბერი, 1904, ზუნგერუ, ნიგერია — გ. 11 მაისი, 1996, ენუგუ, ნიგერია)  — ნიგერიელი პოლიტიკოსი. ქვეყნის სენატის პრეზიდენტი 1960 წელს, გენერალ-გუბერნატორი 1960-1963  წლებში და პირველი პრეზიდენტი 1963-1966  წლებში.

## ბიოგრაფია
მიეკუთვნება იგბოს ეთნიკურ ჯგუფს.  1925-1934 წლებში სასწავლებლადაა აშშ-ში, სადაც ჯერ მიიღო ჰუმანიტარულ მეცნიერებათა ბაკალავრის, ხოლო შემდეგ ლინკოლნის უნივერსიტეტის დამთავრებისას, პოლიტოლოგიაში ჰუმანიტარულ მეცნიერებათა მაგისტრის ხარისხი. აქვე მიიღო ჟურნალისტიკური განათლებაც. 1934 წელს აზიკივე ბრუნდება აფრიკაში და ხდება აკრის ყოველდღიური გაზეთის რედაქტორი. 1937 წელს დაწერა წიგნი „აფრიკის აღორძინება.“ ამავე წელს დაბრუნდა ნიგერიაში და დააარსა გაზეთი West African Pilot, რომელიც  მნიშვნელოვან როლს ასრულებდა ქვეყნის პოლიტიკურ ისტორიაში.

1944 წელს ნიგერიის ეროვნული მოძრაობის სულისჩამდგმელ, ჰერბერტ მაკოლისთან ერთად, აარსებს ნიგერიისა და კამერუნის ეროვნულ საბჭოს. 1960 წელს, დამოუკიდებლობის მოპოვების შემდეგ გახდა ნიგერიის სენატის პრეზიდენტი, შემდეგ იკავებს გენერალ-გუბერნატორის თანამდებობას, ხოლო 1963 წელს ირჩევენ პრეზიდენტად. 1966 წელს დაამხეს სახელმწიფო გადატრიალების შედეგად. მომდევნო წლებში კი მხარს უჭერდა ბიაფრის სეპარატისტულ მისწრაფებებს.

გარდაიცვალა 1996 წლის 11 მაისს აღმოსავლეთ ნიგერიაში.

## იხილეთ აგრეთვე
* ნიგერიის პრეზიდენტი

## რესურსები ინტერნეტში
* ნნამდი აზიკივეს ბიოგრაფია
* Энциклопедия Кругосвет - ნნამდი აზიკივე

კატეგორია:ნიგერიის პრეზიდენტები
კატეგორია:დაბადებული 16 ნოემბერი
კატეგორია:დაბადებული 1904
კატეგორია:გარდაცვლილი 11 მაისი
კატეგორია:გარდაცვლილი 1996
კატეგორია:გადატრიალების შედეგად თანამდებობიდან გადაყენებული ლიდერები
დავით ხელაძე

**დავით ხელაძე** (დ. 1887 — გ. 21 აგვისტო, 1957) — ქართველი მესტამბე, გამომცემელი; პარიზის ქართული სტამბის დამაარსებელი. 

დაიბადა ქუთაისში. მუშაობდა ასოთამწყობად ადგილობრიბ სტამბაში. იყო სოციალ-დემოკრატიული პარტიის წევრი. 1921 წელს საქართველოს გასაბჭოების შემდეგ ემიგრაციაში წავიდა და საგამომცემლო საქმიანობა პარიზში განაგრძო. გამოსცა იაკობ გოგებაშვილის „დედა-ენა“ (1931), კონსტანტინე კანდელაკის წიგნი „ეკონომიური კრიზისი“ და ლეისპირელის (პავლე სარჯველაძე) ლექსები (1932), შოთა რუსთაველის „ვეფხისტყაოსნის“ ბალმონტისეული რუსული თარგმანი (1933). 

1933 წელს სოციალ-დემოკრატ დავით საღირაშვილთან ერთად „დ. ხელაძისა და ამხანაგობის“ ფრანგულ-კავკასიური სტამბა, რომელშიც იბეჭდებოდა ეროვნულ-დემოკრატთა ჟურნალი „სამშობლო“, გრიგოლ ფერაძის „ჯვარი ვაზისა“. 1930-იან წლებში ხელაძის სტამბაში დაიბეჭდა ასევე ალექსანდრე ასათიანის წიგნი „ქართული პოლიტიკის ძველი და ახალი გზები“, სტეფანე კასრაძის რომანი „თარი-არალე“, დავით ვაჩნაძის „კავკასიის პრობლემა“ (რუსულ ენაზე) და ნოე ჟორდანიას „სოციალიზმის სირთულეები“ (ფრანგულ ენაზე), გიორგი გვაზავას მიერ თარგმნილი რასინის „მითრიდატე და ესქილეს „მიჯაჭვული პრომეთე“, ვლასა მგელაძის „ოცდაექვსი მაისი“, სამსონ ფირცხალავას „ისტორიული ლანდები“, კონსტანტინე კანდელაკის „საქართველოს ეროვნული მეურნეობა“, თამარ პაპავას „დიდი სახეები პატარა ჩარჩოებში“, ანჩინის (აკაკი ჩხენკელი) „სახელმწიფო და ერი“, დ’ტრეინის „ემიგრაციაში ნახული და გაგონილი“, გრიგოლ ურატაძის „საზოგადოებრივი მოძრაობა საქართველოში 1821–1921 წლებში“, 1944 წელს — ქართველი ლეგიონერებისათვის განკუთვნილი მინიატურული „ვეფხისტყაოსანი“, 1948 წელს — შალვა სკამკოჩიშვილისა და მირიან მელუას „ქართულ ლექსიკონი“, ჟურნალი „ბედი ქართლისას“ და სხვა გამოცემები.

ხელაძე გარდაიცვალა ჟენევაში 1957 წელს. დაკრძალეს იქვე, წმ.გიორგის სასაფლაოზე; 1958 წელს გადაასვენეს ლევილის ქართულ სასაფლაოზე.

## რესურსები ინტერნეტში
* დავით ხელაძე — საქართველოს ბიოგრაფიული ლექსიკონი

კატეგორია:დაბადებული 1887
კატეგორია:გარდაცვლილი  20 აგვისტო
კატეგორია:გარდაცვლილი 1957
კატეგორია:ქართველი გამომცემლები
კატეგორია:ქართველი საზოგადო მოღვაწეები
კატეგორია:ქართველი ემიგრანტები
კატეგორია:ლევილის სასაფლაოზე დაკრძალულები
გელური ხელბურთი

260პქ|მინი
**გელური ხელბურთი** () — ირლანდიური თამაში, სადაც მოთამაშემ ბურთი ხელით ისე უნდა გაარტყას კედელს, რომ მოწინააღმდეგემ ვერ შეძლოს მასზე დარტყმა. თამაშს თამაშობს ორი (ცალ-ცალკე) ან ოთხი (წყვილებში) მოთამაშე. ირლანდიური ხელბურთი მსგავსია ამერიკული ხელბურთის, ბასკური პელოტის, ჩოგანბურთის და სკვოშის.

## წესები
გელური ხელბურთი ითამაშება კორტზე, რომლის ზომები თავდაპირველად 18,3 მეტრი 9,15 მეტრზეა (60 ფუტი 30 ფუტზეა), ხოლო კედლის სიმაღლე 9,15 მეტრი (30 ფუტი) იყო.

შემცირებული ზომის კორტი პირველად გამოყენებული იქნა 1969 წელს, რომლის ზომები 12,2 მეტრი 6,1 მეტრზეა (40 ფუტი 20 ფუტზეა), ხოლო კედლის სიმაღლე 6,1 მეტრი (20 ფუტი) იყო. დღეს ამ ზომის კორტი სტანდარტულია ამ თამაშის საერთაშორისო ვერსიაში, თუმცა ტრადიციულ თამაშებში ორივე კორტი გამოიყენება.

მოთამაშის მიზანია დააგროვოს გარკვეული ოდენობის ქულები, სანამ ამას მისი მოწინააღმდეგე გააკეთებს. მან ბურთს მანამ უნდა დაარტყას, სანამ ის ორჯერ დაეცემა იატაკზე კედლიდან ასხლეტვის შემდეგ. გელური ხელბურთის კორტი ძირითადად ოთხკედელიანია, თუმცა არსებობს სამ და ერთკედლიანი კორტებიც.

## ისტორია
გელური ხელბურთის მსგავსი თამაშები წარმოიშვა რამდენიმე ადგილას სხვადასხვა დროს. ეგვიპტეში, ოსირისის ტაძრის იეროგლიფებში ქურუმები თამაშობენ თამაშს, რომელიც ძალიან ჰგავს ხელბურთს. მეზოამერიკულ ცივილიზაციას ცენტრალურ და სამხრეთ ამერიკაში ჰქონდათ ხელბურთის მსგავსი თამაში, რომელსაც დიდი ადგილი ეკავა კოლუმბამდელი ამერიკის კულტურაში.

პირველი აღნუსხული თამაში, სადაც მოთამაშეები ხელით ბურთს კედელს ურტყამენ, დაფიქსირებულია 1427 წელს, შოტლანდიაში. ირლანდიაში ყველაზე ადრეული დოკუმენტი, სადაც მსგავსი თამაშია მოხსენიებული, არის გოლუეის 1527 წლის კანონთა კრებული. ირლანდიის დასავლეთ ნაწილს მჭიდრო სავაჭრო კავშირები ჰქონდა ესპანეთთან, განსაკუთრებით ბასკეთთან, სადაც ასევე თამაშობენ მსგავს თამაშს, პელოტას.

XVIII, XIX და XX საუკუნეებში შოტლანდიელმა და ირლანდიელმა იმიგრანტებმა თამაში მთელ მსოფლიოში გაავრცელეს. დღეს მას თამაშობენ აშშ-ში, კანადაში, მექსიკაში, ავსტრალიაში, ახალ ზელანდიასა და სამხრეთ აფრიკის რესპუბლიკაში.

## ტიპები
ირლანდიაში გელური ხელბურთის ოთხი ტიპი არსებობს: მოკლე კორტიანი (40X20), დიდ კორტიანი (60X30) სოფთბოლი და ჰარდბოლი და ერთკედლიანი ხელბურთი. ერთკედლიანი ხელბურთი გახდა პოპულარული ბოლო წლებში და ის ყველაზე გავრცელებული ვერსიაა საერთაშორისო ხელბურთის.

## რესურსები ინტერნეტში
*GAA Handball
*ხელბურთის მსოფლიო საბჭო 
*youtube

კატეგორია:ხელბურთი
კატეგორია:გელური თამაშები
ტექტონიკური დისლოკაცია

მინი|პლიკატური დისლოკაციის მაგალითი. სურათზე მოცემულია ანტიკლინური ნაოჭი. ჩრდილოეთი ამერიკა, ნიუ-ჯერსი, 2005 წლის 8 აგვისტო 
მინი|ტექტონიკური წყვეტა
**ტექტონიკური დისლოკაცია** — ქანების განლაგების პირველადი ფორმების დარღვევა დედამიწის ქერქის ტექტონიკური მოძრაობებისა და დეფორმაციის, მაგმური აქტივობის, მეტამორფიზმისა და ეგზოგენური პროცესების (მყინვარული, მეწყრული, კარსტული, მდინარის ეროზიული და სხვათა) ზემოქმედებით. შეინიშნება როგორც დედამიწის დანალექ გარსში, ისე დედამიწის ქერქის უფრო ღრმა ფენებში. განასხვავებენ ნაოჭა ანუ პლიკატურ და წყვეტით ანუ დიზუნქტიურ დისლოკაციებს. 

პირველი გამოიხატება სხვადასხვა მასშტაბისა და ფორმის ფენების გაღუნვაში, მეორეს თან ახლავს გეოლოგიური სხეულის მთლიანობის წყვეტა. 
პლიკატური დისლოკაციის დროს შრეების მთლიანობა, უწყვეტობა შენარჩუნებულია, თუმცა შრეები დეფორმირებულია. ამგვარად, ნაოჭები მიიღება არა შრეთა გაწყვეტით, არამედ გაღუნვით. დიზუნქტიური დისლოკაცია იყოფა გადაუნაცვლებელი გეოლოგიური სხეულების წყვეტებად და გადანაცვლებულ წყვეტებად. შეინიშნება გადანაცვლებული წყვეტების კომბინაცია, მაგალითად, ჰორსტები და გრაბენები. მრავალი ტექტონიკური დისლოკაცია წარმოადგენს ნაოჭა და დიზუნქტიური დისლოკაციების კომბინაციას, მაგ,. გრაბენ-სინკლინი და ჰორსტ-ანტიკლინი. გამოჰყოფს ინიექციურ ტექტონიკურ დისლოკაციას — მაგმურს (სხვადასხვა ფორმის, ზომისა და შედგენილობის ინტრუზიები) და ამაგმურს (მარილიანი და თიხოვანი დიაპირები). არსებობს სხვადასხვა ზომის ტექტონიკური დისლოკაციები: წყვეტითი — სიგრძით რამდენიმე მმ-დან (მიკრონაპრალები) რამდენიმე ასეულ და ათას კმ-მდეც კი (მსხვილი ნაწევი); ნაოჭა — სიგანით რამდენიმე მმ-დან (მიკროანტიკლინი და მიკროსინკლინი) რამდენიმე ასეულ კმ-მდე (მეგაანტიკლინორიუმი და მეგასინკლინორიუმი). როცა ლაპარაკობენ ტექტონიკური დისლოკაციის როლზე მთების წარმოქმნაში, მხედველობაში აქვთ ის გადაადგილებები, რომელთაც განიცდის დედამიწის ქერქის ამგებელი ქანები, მანტიის ზედა ნაწილში, ასთენოსფეროში მიმდინარე სითბური და დინამიკური პროცესების შედეგად. ტექტონიკური დისლოკაციების წარმოქმნა მიმდინარეობს დედამიწის მთელი გეოლოგიური ისტორიის განმავლობაში. 

პლიკატური და დიზუნქტიური სტრუქტურები საქართველოს თანამედროვე რელიეფში ორგვარ გამოხატულებას პოულობენ. შედარებით ახალგაზრდა გეოლოგიური ფორმაციების გავრცელების არეებში (განსაკუთრებით ნეოგენურ, იშვიათად პალეოგენურსა და ზედაცარცულ წყებებში) განვითარებულია ცოტად თუ ბევრად გარდაქმნილი რელიეფის პირველადი სტრუქტურული ფორმები. ასეთი რელიეფი დამახასიათებელია წალკაში, ივრის ზეგანზე, ცენტრალურ სამეგრელოს პლატოს კიდეებზე. უფრო ძველი ფორმაციების გავრცელების ზონებში რელიეფის სტრუქტურული ფორმები მხოლოდ მეორადი ტიპებით არის წარმოდგენილი. დიზუნქტიური დისლოკაციების გავლენა რელიეფზე ყველაზე კარგად შეიმჩნევა ისეთ ადგილებში, სადაც მათი სიბრტყეები ჰკვეთენ მდინარეულ ტერასებს, მკვდარ ხეობებს კირქვიან რაიონებში, ლავურ პლატოებს და სხვა მკაფიოდ გამოსახულ ფორმებს.

## სქოლიო
კატეგორია:ტექტონიკა
კატეგორია:გეოლოგიური პროცესები
კატეგორია:სტრუქტურული გეოლოგია
ტორინო (საფეხბურთო კლუბი)

**ტორინო** () იტალიური საფეხბურთო კლუბი ქალაქ ტურინიდან. კლუბი თამაშობს იტალიური ფეხბურთის უმაღლესი რანგის დივიზიონში სერია A-ში.

## გრანდე ტორინო
„ტორინოს“ ისტორიაში საუკეთესო გუნდი იყო 1942-49 წლების გუნდი, რომელსაც დიდ ტორინოს () უწოდებდნენ. ამ ფორმაციის გუნდმა ხუთჯერ მოიპოვა ქვეყნის ჩემპიონობა და ერთხელ თასი, ასევე 1943 წელს შეიქნა პირველი იტალიური გუნდი, რომელმაც დუბლი შეასრულა და ერთ წელს ქვეყნის ორივე მთავარი ტიტული მოიგო. ამ ლეგენდარული გუნდის კაპიტანი და ლიდერი ვალენტინო მაცოლა მაშინდელი მსოფლიოს ერთ-ერთი უმთავრესი ვარსკვლავი იყო.

ლეგენდარულ გუნდს შეემთხვა მსოფლიო ფეხბურთის ისტორიაში ერთ-ერთი ყველაზე ცნობილი ავიაკატასტროფა, როდესაც ლისაბონიდან სამშობლოში დაბრუნებისას, თვითმფრინავი ტურინის სიახლოვეს სუპერგას გორაკზე მდებარე ბაზილიკის უკანა კედელს დაეჯახა, გუნდის უკლებლივ ყველა წევრი დაიღუპა.

## ტიტულები 
### იტალია 
**იტალიის ჩემპიონატი**
* **ჩემპიონი (7):** 1927–28, 1942–43, 1945–46, 1946–47, 1947–48, 1948–49, 1975–76
* **ვიცე-ჩემპიონი (7):** 1907, 1914–15, 1928–29, 1938–39, 1941–42, 1976–77, 1984–85
**კოპა იტალია**
* **გამარჯვებული (5):** 1935–36, 1942–43, 1967–68, 1970–71, 1992–93
* **ფინალისტი (8):** 1937–38, 1962–63, 1963–64, 1969–70, 1979–80, 1980–81, 1981–82, 1987–88
**იტალიის სუპერთასი**
* **ფინალისტი (1):** 1993

### საერთაშორისო 
**უეფას თასი**
* **ფინალისტი (1):** 1993

## რესურსები ინტერნეტში 
* **ოფიციალური საიტი**
* ოფიციალური Facebook
* ოფიციალური Twitter
* ტორინოს სიახლეები - Sky Sports

კატეგორია:იტალიის საფეხბურთო კლუბები
კატეგორია:ტურინი
ტბის თოლია

**ტბის თოლია** () — ფრინველი თოლიასნაირთა ოჯახისა. გვხვდება ევროპაში, აზიასა და კანადის სანაპირო რაიონებში. ძირითადად გადამფრენია, იზამთრებს სამხრეთში, თუმცა ზოგჯერ დასავლეთ ევროპაშიც ბუდობს. გვხვდება უმეტესწილად მტკნარი წყალსატევების პირზე კოლონიებად, სადაც მათი რაოდენობა ათასობითაა და ამ პირობებში მეტად აქტიურობენ. დამახასიათებელია მომრგვალო თავი და ვიწრო ნისკარტი. სხეულის სიგრძე 35-39 სმ, ფრთების შლილი 86-99 სმ, წონა 200-350 გ. სქესობრივად მწიფდება მე-2 წელს. ბუდობს ზომიერი კლიმატის პირობებში. იკვებება თევზით, მწერებით, ჭიებითა და სხვ. 

XIX-XX საუკუნეებში დასავლეთ, სამხრეთ და ჩრდილოეთ ევროპაში სოფლის მეურნეობისა და კვების მრეწველობის განვითარებასთან ერთად ტბის თოლიების არეალი საგრძნობლად გაიზარდა. ევროპაში გავრცელების არეალი მიუყვება საფრანგეთის სამხრეთ საზღვარს, გადის მდინარე პოს ხეობაზე და გრძელდება იტალიაში, სერბეთში, ბულგარეთში, მიუყვება შავი ზღვის ჩრდილოეთ სანაპიროს, სამხრეთ კავკასიასა და კასპიის ზღვას. ადგილ-ადგილ გვხვდება პირენეს ნახევარკუნძულის ცენტრალურ და ხმელთაშუაზღვისაპირეთის ჩრდილო-დასავლეთ ნაწილში. ბუდობს კუნძულ კორსიკაზე, სარდინიასა და სიცილიაში, ბრიტანეთისა და ფარერის კუნძულებზე, აგრეთვე სკანდინავიაში ზღვის სანაპირო რაიონამდე. გვხვდება აზიაშიც, მათ შორის რუსეთში. ტბის თოლია გვხვდება საქართველოშიც. 

## გალერეა

ფაილი:Black-headed Gull 2 - St James's Park, London - Nov 2006.jpg 
ფაილი:Chroicocephalus ridibundus - closeup of head.jpg 
ფაილი:Chroicocephalus ridibundus (summer).jpg
ფაილი:Immature black headed gull.jpg 

## რესურსები ინტერნეტში
* ტბის თოლია 
* ტბის თოლია  

კატეგორია:მეჭვავიასნაირნი
კატეგორია:აფრიკის ფრინველები
ალისე ბრაგა

**ალისე ბრაგა მორაეში** ( დ. 15 აპრილი, 1983) — ბრაზილიელი მსახიობი და ფოტომოდელი. გამოჩნდა რამდენიმე ბრაზილიურ ფილმში, მათ შორის აღსანიშნავია ფილმები „ღმერთის ქალაქი“ (2002) და „ქვემო ქალაქი“ (2006). მიღებული აქვს მონაწილეობა აგრეთვე ჰოლივუდის ფილმებში: „მე ვარ ლეგენდა“ (2007), „მფატრავები“ (2010), „მტაცებლები“ (2010) და „რიტუალი“ (2011).

## ბიოგრაფია
ალისე ბრაგა მორაეში დაიბადა ბრაზილიის ქალაქ სან-პაულუში. გაიზარდა კათოლიკურ ოჯახში. დედამისი, ანა ბრაგა და დეიდა სონია ბრაგა აგრეთვე მსახიობები არიან და ალისე მათ ხშირად თან ახლდა გადასაღებ მოედანზე. კარიერა დაიწყო სასკოლო და სარეკლამო გამოსვლებით. 8 წლის ასაკში პირველად გადაიღეს იოგურტის სარეკლამო რგოლში. სასაუბრო დონეზე ფლობს ესპანურ, პორტუგალიურ და ინგლისურ ენებს. 1998 წელს შედგა ალისე ბრაგას დებიუტი მოკლემეტრაჟიან ფილმში „ტრამპოლინი“. კინემატოგრაფში პოპულარული გახდა 2002 წლის ფილმით „ღმერთის ქალაქი“, სადაც შესრულებული როლისთვის მიენიჭა ბრაზილიის კინემატოგრაფიის მთავარი ჯილდო.

2006 წელს ბრენდონ ფრეიზერთან, მოს დეფთან და კატალინა სანდინო მორენოსთან ერთად ითამაშა ფილმში „მოგზაურობა ღამის ბოლოში“, რომლის პრემიერა გაიმართა ტრიბეკას საერთაშორისო კინოფესტივალზე. 2008 წელს გამოჩნდა დევიდ მამეტის ფილმში „წითელი ქამარი“.

## ფილმოგრაფია
## რესურსები ინტერნეტში
* 
* ალისე ბრაგა – ბიოგრაფია 
* ინტერვიუ ალისე ბრაგასთან  

## სქოლიო
კატეგორია:ბრაზილიელი მსახიობები
კატეგორია:ბრაზილიელი მოდელები
კატეგორია:დაბადებული 1983
კატეგორია:დაბადებული 15 აპრილი
კატეგორია:ცოცხალი ადამიანები
იგუასუ (მდინარე)

**იგუასუ** (; ) — მდინარე ბრაზილიასა და არგენტინაში; პარანის მნიშვნელოვანი შენაკადი. მდინარის სიგრძე 1 320 კმ-ია, აუზის ფართობი 62 000 კმ². 

იგუასუ სათავეს ბრაზილიაში, პარანის შტატში იღებს, სერა-დუ-მარის სანაპირო მთებში. იგუასუ პარანის შტატის ტერიტორიაზე, დასავლეთის მიმართულებით 1 205 კმ-ზე მიედინება. ქვემო დინებაში პლატოზე მიედინება, სადაც წარმოქმნის სახელგანთქმულ ჩანჩქერ იგუასუს, რომელიც ორი ქვეყნის — ბრაზილიისა და არგენტინის ტერიტორიებზე ექცევა. საბოლოოდ, იგუასუ მდინარე პარანას უერთდება, სწორედ იმ ადგილას სადაც ყალიბდება სამი ქვეყნის საზღვარი — არგენტინის, ბრაზილიისა და პარაგვაის, რომელსაც ტრიპლე-ფრონტერას უწოდებენ.

## რესურსები ინტერნეტში
*GRDC - Le Rio Iguaçu - Station: Salto Cataratas

კატეგორია:ბრაზილიის მდინარეები
კატეგორია:არგენტინის მდინარეები
ტრიპლე-ფრონტერა

მინი|250პქ|ხედი არგენტინის მხრდიან
მინი|250პქ|არგენტინის მხარეს აღმართული ობელისკი 
**ტრიპლე-ფრონტერა** (; ) — სამმაგი საზღვარი სამხრეთ ამერიკაში, პარაგვაის, არგენტინასა და ბრაზილიას შორის, მდინარე იგუასუსა და პარანის შერწყმის ადგილას. ამ არეალში განთავსებულია ქალაქები: სიუდად-დელ-ესტე (პარაგვაი), პუერტო-იგუასუ (არგენტინა) და ფოზ-დუ-იგუასუ (ბრაზილია). ახლოსვე მდებარეობს იგუასუს ჩანჩქერი და იტაიპუს კაშხალი. 

## მოსახლეობა
სამმაგი საზღვრის მოსახლეობა თავს იყრის სამ ქალაქში. მათ შორის უდიდესია პარაგვაის ქალაქი სიუდად-დელ-ესტე, სადაც 2010 წლის მონაცემებით 390 000 ადამიანი ცხოვრობს, ბრაზილიის ფოზ-დუ-იგუასუში 300 000, ყველაზე პატარა კი არგენტინის ქალაქი პუერტო-იგუასუა 82 000 მცხოვრებით. არეალში მნიშვნელოვანია არაბი და აზიელი იმიგრანტების წილი, რომელთა საერთო რაოდენობაც 50 000-ს აღწევს. 

## ტურიზმი
სამმაგი საზღვარი მნიშვნელოვანი ტურისტული არეალია. ვიზიტორებს შესაძლებლობა აქვთ ნახონ ე. წ. „ძმობის ხიდი“, რომელიც ერთმანეთთან არგენტინის ქალაქ  პუერტო-იგუასუსა და ბრაზილიის ქალაქ ფოზ-დუ-იგუასუს აკავშირებს. სამივე ქვეყნის მხარეს აღმართულია ობელისკი, რომელიც იმ ქვეყნის დროშის ფერებშია გადაწყვეტილი, რომლის მხარესაც მდებარეობს. თითოეული ამ ობელისკიდან შესაძლებელია სამივე ქვეყნის ტერიტორიის დანახვა.

## რესურსები ინტერნეტში
* CNBC Trish-Regan's Diary From a Dangerous Place
* CNBC In Paraguay Piracy Bleeds US Profits Aids Terrorists 
*Pulitzer Center on Crisis Reporting  Clouds Over Iguaçu (Video)
* South America's regional centre for illegal activities  Jane's Intelligence Review, 26 September 2006

## სქოლიო
კატეგორია:პარაგვაის გეოგრაფია
კატეგორია:არგენტინის გეოგრაფია
კატეგორია:ბრაზილიის გეოგრაფია
აჟარის (ზემო აფხაზეთის) მუნიციპალიტეტის დროშა

**აჟარის (ზემო აფხაზეთის) მუნიციპალიტეტის დროშა** — შექმნილია საქართველოს პარლამენტთან არსებული ჰერალდიკის საბჭოს მიერ. აჟარის (ზემო აფხაზეთის) მუნიციპალიტეტის სახელმწიფო სიმბოლო გერბთან ერთად. მიღებულია აჟარის (ზემო აფხაზეთის) მუნიციპალიტეტის საკრებულოს მიერ 2012 წლის 4 მაისს. 

## აღწერილობა
დროშა ვერტიკალურად არის გაყოფილი ორ ნაწილად — მეწამულ და ლაჟვარდოვან ველებად. დროშის ცენტრში გამოსახულია ვერცხლის ფარი, რომლის ვერცხლის ველზე მეწამული ჯვარია მოთავსებული. 

დროშის პროპორციაა 2:3.

## რესურსები ინტერნეტში
* აჟარის (ზემო აფხაზეთის) მუნიციპალიტეტის დროშა და გერბი 

კატეგორია:საქართველოს მუნიციპალური დროშები
კატეგორია:აჟარის (ზემო აფხაზეთის) მუნიციპალიტეტი
აჟარის (ზემო აფხაზეთის) მუნიციპალიტეტის გერბი

**აჟარის (ზემო აფხაზეთის) მუნიციპალიტეტის გერბი** — აჟარის (ზემო აფხაზეთის) მუნიციპალიტეტის სახელმწიფო სიმბოლო დროშასთან ერთად. მიღებულია აჟარის (ზემო აფხაზეთის) მუნიციპალიტეტის საკრებულოს მიერ 2012 წლის 4 მაისს.

## აღწერილობა 
გერბის ფარი გაყოფილია სამ ნაწილად და შუაში ტეხილად არის გადაკვეთილი, ზედა ნაწილი კი გაკვეთილი. 
*I ნაწილი — ვერცხლის ველზე სევადი დათვი.
*II ნაწილი — მეწამულ ველზე  ვერცხლის ფარი, რომლის ვერცხლის ველზე მეწამული ჯვარია მოთავსებული.
*III ნაწილი — ლაჟვარდოვან ველზე დიოსკურების ორი ოქროს პილოსი, რომელთა თავზეც ორი ოქროს რვაქიმიანი ვარსკვლავია მოთავსებული.

გერბის ფარს ზემოთ მოთავსებულია საქალაქო ვერცხლის გვირგვინი — ერთკოშკიანი ქონგურებიანი გალავანი (ციხე-სიმაგრის ფორმის) ნახევრადღია კატარაკტიანი კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „**აჟარა**“. 

## რესურსები ინტერნეტში
* აჟარის (ზემო აფხაზეთის) მუნიციპალიტეტის გერბი და დროშა 

კატეგორია:საქართველოს მუნიციპალური გერბები
კატეგორია:აჟარის (ზემო აფხაზეთის) მუნიციპალიტეტი